4. การวิจัยและการพัฒนา

บริษัทฯ มีนโยบายในการวิจัยและการพัฒนาผลิตภัณฑ์ต่างๆ ของบริษัทฯ ให้มีคุณภาพดีขึ้นอย่างต่อเนื่อง
โดยให้มีประสิทธิภาพในการบริหารต้นทุนการผลิตให้มากขึ้น
ซึ่งอาจใช้เทคโนโลยีการผลิตใหม่เข้ามาช่วย ในช่วงระยะเวลาที่ผ่านมา
บริษัทได้ดำเนินงานมาตลอด

4.1 ด้านผลิตภัณฑ์พลาสติก

- การพัฒนาด้านผลิตภัณฑ์ มีการออกแบบผลิตภัณฑ์ตามความต้องการของลูกค้า
เช่นเปลี่ยนชิ้นงานโลหะเป็นพลาสติก
เสนอแนะในการปรับปรุงแบบผลิตภัณฑ์เพื่อให้สามารถทำการผลิตได้ง่าย และมีคุณภาพดีขึ้น
โดยการทบทวนแบบผลิตภัณฑ์ และเสนอแนะการเปลี่ยนแปลงแบบเพื่อความเหมาะสม
ให้คำปรึกษาลูกค้าในการออกแบบผลิตภัณฑ์ เช่นการเลือกวัตถุดิบ
พัฒนาการทดสอบชิ้นงานต้นแบบเพื่อทดสอบการใช้งานจริง
เช่นเครื่องทดสอบการไหลภายในท่อโดยอาศัยความแตกต่างของแรงดัน
ศึกษาการใช้โปรแกรมการจำลองการรับแรงของชิ้นงาน
เพื่อทำนายการแตกหักของชิ้นงานในการใช้งานจริง

- ด้านเทคโนโลยีการผลิต
ด้านการจัดการกระบวนการผลิตได้พัฒนาการจัดการกระบวนการโดยระบบ Toyota Production
System โดยการสนับสนุนการฝึกอบรมและทำโครงการนำร่องจาก บริษัท โตโยต้า มอเตอร์
เอเชีย แปซิฟิค เอ็นจิเนียริ่ง แมนูแฟคเจอริ่ง จำกัด และบริษัท เคนโซ่ ประเทศไทย จำกัด
พัฒนาความสามารถในการออกแบบระบบการผลิตแบบอัตโนมัติ เช่น robot สำหรับตัด gate
ออกแบบเครื่องมือในการผลิตเพื่อทดแทนการสั่งซื้อเช่น ตู้ควบคุมอุณหภูมิ Hot Runner, ตู้ควบคุม
Sequential Valve นำโปรแกรมการจำลองการไหลของพลาสติกในแม่พิมพ์ (MOLDEX)
มาใช้เพื่อทำนายปัญหาจากการออกแบบแม่พิมพ์เพื่อลดการแก้ไขการออกแบบแม่พิมพ์ โดยในปี 2551
ที่ผ่านมา มีค่าใช้จ่ายในการวิจัยและพัฒนารวม 1.17 ล้านบาท

4.2 ด้านผลิตภัณฑ์ยาง

- การพัฒนาด้านความปลอดภัย บริษัทพัฒนาผลิตภัณฑ์ให้มีความปลอดภัย
และไม่เป็นอันตรายต่อสุขภาพของผู้บริโภคมากขึ้นเรื่อยๆ โดยเฉพาะปัจจุบันข้อบังคับ REACH
ซึ่งเป็นมาตรฐานด้านสารเคมีตัวใหม่ที่ประกาศใช้ตั้งแต่ 1 ธันวาคม 2550
ทำให้ผู้ส่งสินค้าไปยังประเทศในกลุ่มยุโรป ต้องแสดงสถานะที่มาหรือ MSDS ของสินค้าดังกล่าว
ซึ่งทางบริษัทฯ เองถูกบังคับใช้ตามข้อบังคับเช่นเดียวกัน

- การพัฒนาด้านระบบคุณภาพ บริษัทฯ ได้มีการปรับปรุงคุณภาพอย่างต่อเนื่อง
รวมทั้งรักษาระบบมาตรฐาน ISO 9001: 2000
มีการส่งเสริมให้พนักงานทุกหน่วยมีส่วนร่วมในกิจกรรม 5 ส. อย่างต่อเนื่อง
รวมทั้งมีการทำแผนกิจกรรมมาใช้เพื่อปรับปรุงพัฒนาส่วนงานต่างๆ ให้มีประสิทธิภาพดีขึ้น
นอกจากนี้ยังมีการประยุกต์ใช้เครื่องมือทางสถิติเพื่อควบคุมคุณภาพด้วย เช่นค่า Cpk

- การพัฒนาผลิตภัณฑ์ใหม่และการลดต้นทุน

  บริษัทฯ มีการพัฒนาผลิตภัณฑ์ใหม่ๆ ออกมาเพื่อสนองความต้องการของลูกค้า ดังนี้

  1. ยางธรรมชาติที่ทนอุณหภูมิ-20 องศาเซลเซียส โดย % Contraction force
  ต้องใกล้เคียงของเดิมมากที่สุด

  2. ยาง Rubber Threads ที่มีสีหลากหลาย

  3. ยาง ph Sensitive Rubber ซึ่งจะเปลี่ยนสีเมื่อสัมผัสกับปัสสาวะ

  4. ยาง Sunthetic Rubber Threads ความหนา 0.17 mm สำหรับผ้าอ้อมสำเร็จรูป

  5. ยาง Rubber Tape ทน Tanning Oil สำหรับชุดว่ายน้ำ

นอกจากนี้ยังพัฒนาด้านเทคโนโลยีการผลิต พัฒนาด้านสิ่งแวดล้อม
โดยนำระบบมาตรฐานการจัดการสิ่งแวดล้อมมาใช้
กิจกรรมที่เป็นโครงการซึ่งมีวัตถุประสงค์ที่จะแก้ไขปรับปรุงและพัฒนาสิ่งแวดล้อมให้ดีขึ้นคือ

  - โครงการควบคุมการฟุ้งกระจายของฝุ่นในกระบวนการผลิตรับเบอร์

  - โครงการเพิ่มมูลค่าของที่ไม่ใช้แล้ว

  - โครงการยืดอายุการใช้น้ำยา Batch off

รายจ่ายในการวิจัยและพัฒนาในระยะเวลา 3 ปีที่ผ่านมา มีค่าใช้จ่ายเกี่ยวกับเรื่องนี้จำนวน 2.26
ล้านบาท

4.3 ด้านสิ่งทอ

บริษัทฯ มีนโยบายมุ่งมั่นในการพัฒนาอย่างต่อเนื่อง
ทั้งในด้านการปรับปรุงผลิตภัณฑ์เดิมให้มีคุณภาพสูงขึ้น หรือตรงกับความต้องการของลูกค้า

- ด้านการพัฒนาผลิตภัณฑ์ ให้ความร่วมมือกับลูกค้าทดลองผลิตและ/หรือปรับปรุงผลิตภัณฑ์ให้มีคุณภาพ
คุณลักษณะ ที่ลูกค้าสามารถนำไปใช้งานต่อ

- ด้านเทคโนโลยีการผลิต ส่งเสริมให้พนักงานเข้าร่วมสัมมนา
ดูงานทั้งทางด้านการผลิตและการลดของเสีย เพื่อให้มีการพัฒนาปรับปรุงอย่างต่อเนื่อง

โดยในระยะ 3 ปีที่ผ่านมา มีค่าใช้จ่ายในการวิจัยและพัฒนารวม 4.27 ล้านบาท

4.4 ด้านผลิตภัณฑ์อิเล็กทรอนิกส์และชิ้นส่วนคอมพิวเตอร์

- ด้านการพัฒนาผลิตภัณฑ์ ลูกค้าหลักเป็นผู้ดำเนินการวิจัยและพัฒนาผลิตภัณฑ์

- ด้านเทคโนโลยีการผลิต บริษัทฯ มีนโยบายเพิ่มประสิทธิภาพในการผลิต
โดยการนำระบบออโตเมชั่นมาใช้ในขั้นตอนการผลิตที่มีความยุ่งยากซับซ้อน
รวมถึงส่งเสริมให้พนักงานมีความรู้ในเรื่อง Process Excellence มากขึ้น เช่น Six Sigma
และ Lean Manufacturing
เพื่อที่จะให้พนักงานมีส่วนร่วมในการช่วยวิเคราะห์ปรับปรุงงานได้อย่างต่อเนื่อง

ค่าใช้จ่ายที่บริษัทฯ ใช้ไปในการพัฒนาบุคลากร ในปี 2551 มีจำนวน 3.72 ล้านบาท